**fișa disciplinei**

**1. Date despre program**

|  |  |
| --- | --- |
| 1.1 Instituția de învățământ superior | Universitatea Națională de Știință și Tehnologie POLITEHNICA din București |
| 1.2 Facultatea | **Inginerie Aerospațială** |
| 1.3 Departamentul | **Departamentul de Formare pentru Cariera Didactică și Științe Socio-umane** |
| 1.4 Domeniul de studii universitare | Inginerie Aerospațială |
| 1.5 Programul de studii universitare | Construcții Aerospațiale, Sisteme de Propulsie, Echipamente şi Instalaţii de Aviaţie, Inginerie şi Management Aeronautic, Design Aeronautic |
| 1.6 Ciclul de studii universitare | Licență |
| 1.7 Limba de predare | Română |
| 1.8 Locația geografică de desfășurare a studiilor | București |

**2. Date despre disciplină**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2.1 Denumirea disciplinei | | | **Politologie** | | | | | | | |
| 2.2 Titularul/ii activităților de curs | | | | | **Lect. dr. Sergiu ȚÂRA** | | | | | |
| 2.3 Titularul/ii activităților de seminar / laborator/proiect | | | | | **Lect. dr. Sergiu ȚÂRA** | | | | | |
| 2.4 Anul de studiu | 1 | 2.5 Semestrul | | I | | 2.6. Tipul de evaluare | V | | 2.7 Statutul disciplinei | Op |
| 2.8 Categoria formativă | | DC | | 2.9 Codul disciplinei | | | | UPB.09.C.01.A.002 | | |

**3. Timpul total** (ore pe semestru al activităților didactice)

|  |  |  |  |  |  |  |  |
| --- | --- | --- | --- | --- | --- | --- | --- |
| 3.1 Număr de ore pe săptămână | 2 | | Din care: 3.2 curs | | 1 | 3.3 seminar/laborator/proiect | 1 |
| 3.4 Total ore din planul de învățământ | 28 | | Din care: 3.5 curs | | 14 | 3.6 seminar/laborator/proiect | 14 |
| Distribuția fondului de timp: | | | | | | | ore |
| Studiul după manual, suport de curs, bibliografie și notițe  Documentare suplimentară în bibliotecă, pe platformele electronice de specialitate  Pregătire seminarii/ laboratoare/proiecte, teme, referate, portofolii și eseuri | | | | | | | 8  4  8 |
| Tutorat | | | | | | | - |
| Examinări | | | | | | | 2 |
| Alte activități (dacă există): | | | | | | | - |
| 3.7 Total ore studiu individual | | **22** | |
| 3.8 Total ore pe semestru | | **50** | |
| 3.9 Numărul de credite | | **2** | |

**4. Precondiții** (acolo unde este cazul)

|  |  |
| --- | --- |
| 4.1 de curriculum |  |
| 4.2 de rezultate ale învățării |  |

**5. Condiții necesare pentru desfășurarea optimă a activităților didactice** (acolo unde este cazul)

|  |  |
| --- | --- |
| 5.1 de desfășurare a cursului |  |
| 5.2 de desfășurare a seminarului/laboratorului/ proiectului |  |

**6. Obiectiv general**

Această disciplină se studiază în cadrul programului de studii universitare de licență, ca parte a formării generale în domeniul științelor socio-umane, și are drept scop familiarizarea studenților cu fundamentele teoretice și metodologice ale științei politice. Disciplina oferă o introducere sistematică în principalele concepte, teorii, modele explicative și metode de cercetare utilizate în analiza fenomenului politic, cu scopul dezvoltării capacităților critice și interpretative ale studenților asupra realităților politice, sociale și economice contemporane.

Tematicile abordate includ: natura puterii politice, formele de guvernare, regimurile politice, ideologiile, actorii și instituțiile politice, procesele electorale, administrația publică, integrarea europeană, precum și provocările globale din sfera politică și socio-economică. Totodată, sunt introduse noțiuni privind metodologia cercetării sociale, pentru a încuraja o abordare științifică a evenimentelor și proceselor politice.

Disciplina contribuie la formarea unei gândiri civice responsabile și a unei culturi democratice, bazate pe respectul față de valori, norme și comportamente specifice societății democratice. Prin conținuturile sale, cursul își propune să dezvolte competențe utile nu doar în viața academică și profesională, ci și în formarea unei atitudini civice active, capabile să susțină implicarea conștientă în viața socială și politică.

**7. Rezultatele învățării**

|  |  |
| --- | --- |
| **Cunoștințe** |  **Identifică** conceptele fundamentale ale științei politice, precum puterea politică, ideologiile, regimurile politice, instituțiile statului;   **Explică** principalele teorii și modele politologice, precum și aplicabilitatea acestora în analiza sistemelor democratice și nedemocratice;   **Compară** funcționarea instituțiilor politice și administrative din diverse regimuri politice;   **Redă în cuvinte proprii** trăsăturile definitorii ale democrației și valorilor civice asociate acesteia;   **Recunoaște** elementele esențiale ale procesului electoral și ale organizării statului de drept;   **Enumeră** principalele mecanisme de guvernare la nivel intern și european;   **Clasifică** regimurile politice și formele de organizare a puterii statale. |
| **Abilități** |  **Aplică** conceptele fundamentale ale științei politice în analiza evenimentelor actuale naționale și internaționale;   **Interpretează** critic și argumentat relațiile de cauzalitate dintre fenomenele politice și sociale contemporane;   **Formulează puncte de vedere** proprii asupra temelor politice analizate, folosind un limbaj științific coerent și adecvat;   **Selectează și grupează informații relevante** din surse științifice pentru elaborarea unui punct de vedere asupra unui fenomen politic;   **Concepe scurte eseuri sau proiecte tematice**, demonstrând înțelegerea și capacitatea de sinteză a ideilor;   **Utilizează metode de analiză politică și socială** în contexte interdisciplinare sau în colaborări cu alte domenii (ex. etică, drept, inginerie). |
| **Responsabilitate și autonomie** |  **Argumentează** în mod critic și responsabil opinii proprii asupra unor subiecte de interes public, respectând principiile eticii academice și civice;   **Demonstrează receptivitate** față de idei și contexte culturale/politice diverse, încurajând o atitudine democratică și participativă;   **Aplică** în mod responsabil cunoștințele dobândite pentru înțelegerea rolului inginerului ca cetățean activ într-o societate democratică;   **Manifestă autonomie și inițiativă** în identificarea surselor relevante de informare și în organizarea activităților de studiu;   **Promovează colaborarea în echipă** și valorificarea diversității de opinii în cadrul dezbaterilor și activităților interactive;   **Conștientizează impactul deciziilor politice și instituționale** asupra domeniului ingineriei și asupra societății în ansamblu;   **Respectă normele etice și valorile democratice** în contextul participării la viața academică și profesională. |

**8. Metode de predare**

Metodele de predare utilizate în cadrul disciplinei Politologie sunt construite în jurul unei abordări centrate pe student, care valorifică atât componentele informative, cât și pe cele formative ale procesului educațional. Activitatea didactică va combina metode expozitive, precum prelegerea interactivă și explicația, cu metode conversaționale și de învățare activă, care încurajează reflecția critică și implicarea personală a studenților în analiza fenomenelor politice. Cursurile vor fi structurate în jurul unor teme-cheie, iar fiecare întâlnire va începe cu o recapitulare a conținuturilor anterioare, urmată de prezentarea temei noi, însoțită de întrebări problematizatoare și de dialoguri menite să stimuleze participarea activă și exprimarea punctelor de vedere proprii.

Seminarele vor pune accent pe aplicarea și aprofundarea cunoștințelor prin metode didactice participative: dezbateri pe teme actuale, lucrul în echipe pentru realizarea de proiecte, studii de caz relevante pentru contextul politic contemporan, jocuri de rol pentru simularea proceselor decizionale și politice, precum și prezentări susținute de studenți. Aceste activități permit explorarea diverselor perspective și dezvoltarea unor competențe transversale esențiale, precum gândirea critică, argumentarea logică, comunicarea asertivă și colaborarea.

Participarea studenților la stabilirea propriului parcurs de învățare va fi încurajată prin posibilitatea de a selecta teme de prezentare sau studii de caz în funcție de propriile interese, dar și prin implicarea acestora în alegerea subiectelor de dezbatere și în formularea întrebărilor de analiză. Se va crea astfel un cadru flexibil și deschis, care să sprijine autonomia în învățare și să permită adaptarea conținutului la nevoile individuale și la profilul viitorului inginer.

Pentru identificarea eventualelor rămâneri în urmă, se va utiliza monitorizarea continuă a implicării studenților în activitățile de curs și seminar, precum și momente periodice de reflecție și autoevaluare. Se vor aplica metode informale de evaluare formativă, cum ar fi întrebări deschise, discuții de clarificare sau exerciții de aplicare a cunoștințelor. În cazul în care se constată dificultăți în asimilarea conținuturilor, se vor adopta măsuri remediale personalizate, constând în recomandări de lecturi suplimentare, sesiuni de tutorat, activități de sprijin individual sau în grup, precum și ghidare pentru îmbunătățirea prezentărilor și a contribuției la dezbateri.

Întregul proces de predare va fi susținut de o atmosferă deschisă și colaborativă, care să permită dezvoltarea abilităților de comunicare, de ascultare activă și de formulare a feedback-ului constructiv. Se va stimula în mod constant capacitatea de a lucra în echipă, de a gestiona opinii divergente și de a participa activ și responsabil la viața academică. Prin această abordare, disciplina Politologie nu doar transmite informații esențiale despre sistemele și ideologiile politice, ci contribuie și la formarea unei conștiințe civice, critice și implicate, necesare viitorilor ingineri într-un context socio-profesional complex.

**9. Conținuturi**

|  |  |  |
| --- | --- | --- |
| **CURS** | | |
| **Capitolul** | **Conținutul** | **Nr. ore** |
| I | Geneza și problematica politologiei | **2** |
| II | Natura și tipologia sistemelor și regimurilor politice | **2** |
| III | Originea societății politice și evoluția statului. Dominație, autoritate  și legitimitate politică | **2** |
| IV | Geneza instituțiilor moderne: Parlamentul, executivul și relațiile  dintre acestea | **2** |
| V | Genealogia partidelor politice moderne. Tipologie, funcții și  consecințele asupra sistemelor politice contemporane | **2** |
| VI | Sisteme electorale. Origini, tipologie și consecințele asupra  funcționării procesului democratic | **2** |
| VII | Cultură politică, valori politice și funcționarea sistemelor democratice | **2** |
|  | **Total:** | **14** |
| **Bibliografie:**  1. Dahl, Robert (1971), Poliarhiile: participare și opoziție, (traducere de Mihaela Sadovschi), Iași: Institutul European, 2000  2. Fisichella, Domenico (2003), Știința politică: probleme, concepte, teorii, trad. Victor Moraru, Iași: Polirom, 2007  3. Lijphart, Arend (1999), Modele ale democrației (traducere de Cătălin Constantinescu), Iași: Polirom, 2007  4. Pasquino, Gianfranco (1997), Curs de știință politică, (traducere de Aurora Martin), Iași: Institutul European, 2002  5. Almond, Gabriel și Verba, Sidney, (1989) Cultura civică, (traducere de Dan Pavel), București: Du Style, 1996 | | |

|  |  |  |
| --- | --- | --- |
| **LABORATOR/ SEMINAR/PROIECT** | | |
| **Nr. crt.** | **Conținutul** | **Nr. ore** |
| 1. | Informații generale despre geneza domeniului politic, al politicii ca activitate  specific umană și al politologiei ca disciplină | 2 |
| 2. | Puterea politică. Geneză și tipologie. Legitimitate și obligație politică | 2 |
| 3. | Apariția și evoluția statului. Funcțiile statului. Instituțiile politice | 2 |
| 4. | Partide politice și ideologii moderne | 2 |
| 5. | Sisteme electorale | 2 |
| 6. | Cultură politică. Influențe asupra politicii | 2 |
| 7. | Societate civilă. Societate politică | 2 |
|  | **Total:** | **14** |
| Bibliografie:  1. Dahl, Robert (1971), Poliarhiile: participare și opoziție, (traducere de Mihaela Sadovschi), Iași: Institutul European, 2000  2. Fisichella, Domenico (2003), Știința politică: probleme, concepte, teorii, trad. Victor Moraru, Iași: Polirom, 2007  3. Lijphart, Arend (1999), Modele ale democrației (traducere de Cătălin Constantinescu), Iași: Polirom, 2007  4. Pasquino, Gianfranco (1997), Curs de știință politică, (traducere de Aurora Martin), Iași: Institutul European, 2002  5. Almond, Gabriel și Verba, Sidney, (1989) Cultura civică, (traducere de Dan Pavel), București: Du Style, 1996Oancea M., Filosofie Caiet de seminar, Ed. Printech, B., 2007. | | |

**10. Evaluare**

|  |  |  |  |
| --- | --- | --- | --- |
| Tip activitate | 10.1 Criterii de evaluare | 10.2 Metode de evaluare | 10.3 Pondere din nota finală |
| 10.4 Curs | Însușirea noțiunilor și aspectelor  teoretice prezentate în cadrul  cursului | Verificare scrisă | 20% |
|
| 10.5 Seminar/laborator/proiect | Prezența și nivelul științific al  referatului de la seminar  Răspunsurile la întrebările pe  marginea cursului | Prezentare orală  Verificare scrisă | 50%  30% |
| 10.6 Condiții de promovare | | | |
| * Obținerea a 50% din punctajul total. | | | |

|  |  |  |
| --- | --- | --- |
| Data completării | Titular de curs | Titular(ii) de aplicații |
| 04.07.2025 | Lect. dr. Sergiu ȚÂRA | Lect. dr. Sergiu ȚÂRA |
|  |  |  |
| Data avizării în departament | Director de departament  Prof. univ. dr. ing. Teodora Daniela CHICIOREANU \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  |  | |
| Data aprobării în Consiliul Facultății | Decan  Prof.dr.ing. Daniel-Eugeniu CRUNȚEANU | |